| Sneifelis |
| --- |
| Sneifelis, už jo - Clagh Ouyr viršūnė. Fotografuota nuo Brandywell kelio.Sneifelis, už jo - *Clagh Ouyr* viršūnė. Fotografuota nuo *Brandywell* kelio. |
| **Aukštis** | 620 m |
| **Žemynas** | Europa |
| **Šalys** | Meno salos vėliava Meno sala |
| 

Žemėlapis rodantis  vietą.Sneifelis

  |
| **Koordinatės:** | 54°15′46.8″ š. pl. 4°27′43.2″ v. ilg.﻿ / ﻿54.263000°š. pl. 4.462000°r. ilg.﻿ / 54.263000; 4.462000 |

**Sneifelis** (angl. *Snaefell*; men. *Sniaull*) – aukščiausias (620 m virš jūros lygio) Meno salos kalnas. Viršūnėje yra geležinkelio stotis, kavinė, keli komunikaciniai bokštai.

Pavadinimas kilęs iš sen. skand. *Snæfell* 'sniego kalva, sniego kalnas'.

Vaizdai
-------

Meno saloje gerai žinomas posakis, kad nuo Sneifelio viršūnės giedrą dieną matyti 6 karalystės – Meno Sala, Airija, Anglija, Škotija, Velsas ir Dangaus karalystė. Kai kurios posakio versijos dar prideda septintą karalystę – Jūros karalystę.

Kalno viršūnėje informacinė lenta rodo penkias kryptis ir nuotolius:

* 50 km – iki *Mull of Galloway* kyšulio Škotijoje;
* 82 km – iki Skofelio kalno (*Scafell*) Anglijoje;
* 106 km – iki Morno kalnų (*Mourne Mountains*) Šiaurės Airijoje;
* 137 km – iki Liverpulio Anglijoje;
* 156 km – iki Dublino Airijoje.

Kelionė į Sneifelį
------------------

Į Sneifelį turistus veža sezoninė tramvajų linija, kuri vadinasi *Sneifelio kalnų geležinkelis* (*Snaefell Mountain Railway*). Ji paprastai veikia balandžio-spalio mėnesiais – keleivius veža 6,4 km ilgio maršrutu iš Leksio (*Laxey*) į Sneifelio viršūnę.

Sneifelio šlaitais eina ir *Sneifelio kalnų kelias* (A18 numeris Meno saloje; *A18 Snaefell Mountain Road*). Jis yra aukščiausia lenktynių maršruto *Snaefell Mountain Course* dalis.

Pėsti lankytojai dažnai išeina iš automobilių stovėjimo aikštelės prie *Bungalow* geležinkelio stoties (*Bungalow railway station*), kuri yra paskutinė geležinkelio stotis prie viršūnės, toliau – tik galinė pačioje viršūnėje (*Snaefell Summit railway station*). Nuo aikštelės į viršūnę veda grubus pėsčiųjų takas. Dalis tako paviršiaus yra uola, dalis žvirgždas, skalūnai ar apaugęs žole.
Tako pakilimo kampas artėjant link viršūnės didėja. tačiau jokios lipimo įrangos nereikia. Tačiau reikia atsargumo, kadangi stačiose vietose gruntinis, akmenuotas ar žole apaugęs takas būna slidus. Sausu oru kilimo šiuo taku trukmė yra apie 45 minutes.

Aukščiausią kalno viršūnės tašką žymi geodezinis ženklas, įtvirtintas mažame betoniniame obeliske. Greta yra akmenų kernas su informacine plokšte.

Galerija
--------

* Pėsčiųjų tako pradžia ties Bungalow stotimi, iš prasideda kopimas į viršūnę.Pėsčiųjų tako pradžia ties *Bungalow* stotimi, iš prasideda kopimas į viršūnę.
* Sneifelio kalnų geležinkelio linija - tramvajus kyla link viršūnės.Sneifelio kalnų geležinkelio linija - tramvajus kyla link viršūnės.
* Nebeveikiantis viešbutis (dabar nuomojamų kioskų pastatas) netoli viršūnės.Nebeveikiantis viešbutis (dabar nuomojamų kioskų pastatas) netoli viršūnės.
* Sneifelio viršūnė su geodeziniu ženklu ir greta stūksančiu kernu su informacine plokšte.Sneifelio viršūnė su geodeziniu ženklu ir greta stūksančiu kernu su informacine plokšte.
* Plokštė, kurioje nurodyti kryptys ir nuotoliai iki gretimų šalių ypatingų taškų.Plokštė, kurioje nurodyti kryptys ir nuotoliai iki gretimų šalių ypatingų taškų.

Nuorodos
--------

1. ↑  Isle of Man guide website
2. ↑  Manx Notebook website Archyvuota kopija 2008-05-14 iš Wayback Machine projekto.

* Kompiuterio sugeneruotos vaizdo nuo viršūnės panoramos North Archyvuota kopija 2012-08-25 iš Wayback Machine projekto. South Archyvuota kopija 2012-08-25 iš Wayback Machine projekto. Index
* Snaefell Mountain Railway
* Cold War RADAR Site
* Snaefell Fell Race Archyvuota kopija 2012-03-14 iš Wayback Machine projekto.

|  |  |
| --- | --- |
|  | **Vikiteka: Sneifelis** – vaizdinė ir garsinė medžiaga  |